אורית קוטב

אורית קוטב (נולדה ב-5 ביולי 1968) היא עורכת דין ישראלית. החל מ-2016 מכהנת כמשנה לפרקליט המדינה לעניינים אזרחיים.

== ביוגרפיה ==
אורית קוטב נולדה בחיפה, בת בכורה לרותי ופרופ' יאיר זקוביץ, וגדלה בירושלים. היא בעלת תואר ראשון ושני במשפטים מהאוניברסיטה העברית בירושלים. בוגרת מחזור 2017 של תוכנית המנהיגות הבכירה של קרן וקסנר.<ref>[https://il.wexnerfoundation.org/our-alumni/ הבוגרים שלנו], באתר קרן וקסנר.</ref>

=== פרקליטות המדינה ===
בשנת 1994 החלה קוטב לעבוד במחוז ירושלים של פרקליטות המדינה. תחילה טיפלה בתיקים פליליים, אזרחיים ומינהליים, אולם בהמשך החלה לעסוק בעיקר בתיקים אזרחיים. לדבריה, הגיוון וההשפעה הציבורית בתחום זה מרובה יותר מאשר בתחום הפלילי.

באוקטובר 2007 מונתה לעמוד בראש יחידת התביעות ומיקור חוץ, שהייתה באותה עת בהקמה ושולבה בפרקליטות. במסגרת תפקידה הפריטה בשנים הבאות תחומים שונים בעבודת הפרקליטות, שהועברו למשרדי עריכת דין פרטיים.

ב-2008 הקימה את היחידה לאכיפה אזרחית בפרקליטות המדינה ושימשה המנהלת הראשונה של היחידה לאורך שבע שנים.<ref>[https://www.gov.il/he/departments/news/25-08-16 סבב מינויים בפרקליטות המדינה האזרחית], באתר משרד המשפטים.</ref> שימשה כנציגת שר המשפטים בהנהלת רשות מקרקעי ישראל והייתה חברת בית הדין המשמעתי של לשכת עורכי הדין במחוז ירושלים. במקביל מכהנת כעשור כיו"ר ועדת המשנה לעררים של המועצה הארצית לתכנון ולבניה.<ref></ref><ref></ref>

=== פרקליטת מחוז דרום ===
באפריל 2014 נבחרה לכהן כפרקליטת מחוז דרום (אזרחי). במסגרת תפקידה עסקה בסוגיית הבנייה הבלתי חוקית, הפלישה לאדמות מדינה במגזר הבדואי והסדרת ההתיישבות הבדואית בנגב. כן ניהלה את תביעת החוב ודרישה להשבת קרקע במסגרת הליכי הקפאת הליכים נגד חברת "סיליקה דימונה", תביעה כנגד העבריין שלום דומרני על בניה בלתי חוקית שביצע,<ref></ref> תביעה בת יותר מ-17 מיליון שקל כנגד גנבי פגזים ממחסני תחמושת של צה"ל, תביעה כנגד ניב אסרף וערן נגאוקר שדיווחו על חטיפת שווא, ועוד.

=== המשנה לפרקליט המדינה ===
ביולי 2016 נבחרה לכהן כמשנה לפרקליט המדינה לעניינים אזרחיים. במסגרת תפקידה השלימה הליך בוררות בסופו נקבע כי מפעלי ים המלח יעבירו למדינה כ-1.2 מיליארד ש"ח.<ref></ref> המחלקה האזרחית בראשותה מייצגת עמדתו של היועץ המשפטי לממשלה אביחי מנדלבליט בבית המשפט העליון בעשרות סוגיות. כך, למשל, במאי 2017 ייצגה את עמדתו, בסוגיה תקדימית ובעלת השלכות רוחב רבות, אשר קבעה אם ניתן לתבוע את חברת פייסבוק בבית משפט ישראלי. כן קוטב אחראית על המחלקה הפיסקלית בפרקליטות המדינה, העוסקת בייצוג המדינה בבית המשפט העליון בתיקי מס אזרחיים ופליליים, ובעתירות לבג"ץ בתחום המיסוי.

בדצמבר 2019, במסגרת המאבק בין שר המשפטים אמיר אוחנה והיועץ המשפטי לממשלה אביחי מנדלבליט אודות מינוי ממלא מקום לתפקיד פרקליט המדינה, הציע האחרון בין השאר את קוטב כראויה לתפקיד, זאת בשים לב, לדבריו, לניסיונה בתחום הפלילי.<ref></ref> מנגד נטען כי לקוטב אין די ניסיון פלילי לתפקיד וכי ההצעה הייתה חסרת סיכוי.<ref>[https://twitter.com/amit_segal/status/1207346713071177729 ציוץ של עמית סגל ברשת טוויטר], 18 בדצמבר 2019.</ref>

במהלך משבר קורונה, לצד ארז קמיניץ המשנה ליועץ המשפטי לממשלה (משפט אזרחי), הנחתה קוטב את היועצים המשפטיים במשרדי הממשלה לתעד את כל פעולותיהם באופן יוצא דופן, ולהכין את החומרים לקראת ועדת חקירה אשר תיפתח בנושא הטיפול במשבר.

== חיים אישיים ==
נשואה לכתב כאן גיא קוטב ולהם שלושה ילדים.<ref>; [https://twitter.com/guycotev גיא קוטב ברשת החברתית טוויטר]</ref> מתגוררת במבשרת ציון.

== קישורים חיצוניים ==
* [https://www.gov.il/he/departments/people/oritcotev עו"ד אורית קוטב], באתר משרד המשפטים
* אורית קוטב ויאיר זקוביץ (אביה), [https://www.gov.il/he/Departments/publications/reports/roots_1960 חוק יסוד ויסודותיו: חוק יסוד: מקרקעי ישראל], פורסם בתוך: שורשים במשפט (דינה זילבר עורכת, 2020), הוצאת נבו
* עודד בר-מאיר, [https://beersheva.mynet.co.il/magazine/article/m_226295 הפרקליטה שתובעת את דומרני ואת ניב אסרף], באתר Mynet באר שבע, 1 במרץ 2016
* 

== הערות שוליים ==

קטגוריה:פרקליטות מחוזיות
קטגוריה:פרקליטי מחוז דרום
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:מבשרת ציון: אישים
קטגוריה:משפטנים בוגרי תוכנית המנהיגות הבכירה של קרן וקסנר
קטגוריה:ישראליות שנולדו ב-1968
קטגוריה:ישראלים שנולדו ב-1967